Document ID: /roh_data/filtered/fineweb-2-filterrobots_roh.jsonl.gz/7262

A Puntraschigna èn dus ciclists vegnids blessads mez-grev il glindesdi enturm mezdi tar in accident cun in auto. L'automobilist vuleva surpassar ils ciclists sin la via en direcziun dal Pass dal Bernina dasper il lavuratori communal a Puntraschigna, cura ch'igl ha dà ina collisiun. Tar l'accident sajan ils ciclists da 30 e 33 onns cupitgads, scriva la Polizia chantunala. In'ambulanza als ha transportà en l'ospital a Samedan. La raschun da l'accident n'è betg clera.
RTR novitads 09:00